Բացի այդ անպայման պետք է հաշվի առնենք, որ հանուն Սերժ Սարգսյանի տապալման միավորված ուժերն ամենեւին էլ միատարր չէին, եւ ժամանակի ընթացքում հեղափոխական միավորումը նույնպես ճաքեր է տալու, եւ այլեւայլ խմբեր ու անհատներ հեղափոխական ճամբարից նույնպես կարող են միանալ «խրախճանքին»: Այսօր իսկ ուշադիր հայացքին կարող են որոշ չափով տեսանելի լինել հնարավոր ճաքերի մի քանի ուղղություններ: Թուրքերենից փոխառած, բառացի «ճաք» նշանակող եւ արդեն իսկ մեր քաղաքական բառապաշարի մեջ մտած «չաթլախ» բառը կարող է լավագույնս նկարագրել այս հնարավոր իրավիճակը՝ «հեղափոխության չաթլախներ»: